छात्रा के पिता ने बताया कि शिक्षक की इस हरकत के चलते बालिका बहुत डरी हुई है और अब स्कूल नहीं जाना चाहती। अभी उसका इलाज थांदला के सरकारी अस्पताल में चल रहा है। इस बारे में थांदला पुलिस थाने के प्रभारी निरीक्षक एसएस बघेल ने कहा कि छात्रा के पिता से इस मामले में शिकायत मिली है। उन्होंने कहा कि, ‘मेडिकल जांच में छात्रा को कोई चोट नहीं पाई गई है, लेकिन अन्य छात्राओं ने घटना की पुष्टि की है। हम मामले में आगे जांच कर रहे हैं। फिलहाल कोई मामला दर्ज नहीं किया गया है।’